Raul Tammin 
Napal Service OÜ 
Tüve tn 22a
13418 Tallinn
raul@napal.ee 

27.08.2024 nr 2-14/24/3717-1	

Täiendava tähtaja andmine ja leppetrahvi hoiatus

Riigi Kaitseinvesteeringute Keskuse (edaspidi tellija) ja Napal Service OÜ (edaspidi töövõtja) vahel on sõlmitud riigihanke „Juhkentali hoone jahutussüsteemi renoveerimine“ (viitenumber 264851) tulemusena 04.07.2023 hankeleping nr 3-6/23/470-1 (edaspidi nimetatud leping). Lepingu punkti 4.4 kohaselt oli töö üleandmise lõpp-tähtajaks 9 (üheksa) kuud alates lepingu jõustumisest, mida pikendati 23.05.2024 sõlmitud lepingu muudatusega nr 1 kuni 25.06.2024.

Lepingu muudatusega kokku lepitud lõpptähtajaks ega ka käesoleva teate esitamise kuupäeva seisuga ei ole tööd teostatud. Tellija on andnud töövõtjale e-kirja teel teada tegemata töödest ning esitanud veel teha vajavate tööde nimekirja (lisa) . 

Lepingu punkti 1.1 kohaselt kohustub töövõtja teostama tööd vastavalt lepingule, tellija esitatud lähteandmetele ja ettenähtud ehitus-tehnilistele nõuetele. Lepingu punkti 6.4 kohaselt kohustub töövõtja valminud tööd lepingus ettenähtud tingimustel ja lepingu punktis 4.4 nimetatud tähtpäevaks töö tellijale akti alusel üle andma.

Töid tähtaegselt tellijale üle ei antud. 

Vastavalt võlaõigusseaduse (edaspidi VÕS) § 114 lõikele 1 võib võlausaldaja anda võlgnikule kohustuse täitmiseks täiendava mõistliku tähtaja, kui võlgnik rikub kohustust. 

Käesolevaga annab tellija töövõtjale kohustuse täitmiseks täiendava tähtaja. Tööde üleandmise lõpp-tähtaeg on 06.09.2024, mille hulka kuuluvad tellijaga kooskõlastuse ajad.

Lepingu punkti 13.1.5. kohaselt kohustub töövõtja kokkulepitud tööde täitmise lõpptähtaja ületamise eest tasuma tellija nõudmisel leppetrahvi 0,25% (null koma kakskümmend viis protsenti) lepingu tasust (käibemaksuta kogusummast) iga päeva eest arvates üleandmise tähtpäevale järgnevast päevast. Leppetrahvi maksimaalne määr on 10% (kümme protsenti) lepingu tasust. Nimetatud määras kohaldatakse leppetrahvi ka juhul, kui töövõtja teatab, et ei täida lepingut kokku lepitud tingimustel või loobub lepingu täitmisest kokku lepitud tingimustel.

Käesolevaga hoiatab tellija töövõtjat lepingu punkti 13.1.5 rakendamise eest, kui töövõtja ei anna töid üle täiendavaks tähtajaks, s.o 06.09.2024.

Lugupidamisega

(allkirjastatud digitaalselt)

Ivar Janson
hangete osakonna juhataja

Lisa: E-kiri, RE H01 hoone jahutuse rekonstrueerimise ehituskoosolek.msg